Samiske kulturminner i Norge

høyre|mini|Helligstedet Jietanasdievval i Tromsø kommune i Troms
Samiske kulturminner i Norge omfatter alle spor etter menneskelig virksomhet i landets fysiske miljø som har tilknytning til samene. Slike spor kan være bygninger, boplasser, fangstanlegg, skytteskjul og kjøttgjemmer, naust og sjøbu, gravplasser, offerplasser og gjerder.Sametinget – Kulturminner  I henhold til kulturminneloven er alle samiske kulturminner som er fra 1917 eller eldre, automatisk freda. For yngre kulturminner må det fattes vedtak om fredning.Miljølære – Samiske kulturminner og landskap Også immaterielle minner, som stedsnavn, sagnsteder, hellige steder og møteplasser, hører inn under begrepet kulturminner.

Siden 2001 har Sametinget vært forvaltningsmyndighet for samiske kulturminner i hele Norge. Samiske kulturminner er også ett av Riksantikvarens ti bevaringsprogrammer, som har som hovedmål å registrere alle samiske bygninger som er automatisk freda, og utarbeide en plan for sikring og istandsetting av disse.Riksantikvaren – Samiske kulturminner  Et omfattende registreringsarbeid ble starta i 2012.«Nå starter registreringen av samiske kulturminner», NRK, 22. juni 2012. Målet er at alle de automatisk freda, samiske bygningene og tilstanden deres skal være kartlagt innen 2017, og det skal også foreligge en plan for sikring, vedlikehod og istandsetting.«Framtid med fotfeste», kap. 4: «Gjenstående utfordringer for å nå 2020-målene og politiske grep i kulturminnearbeidet i årene som kommer». Melding til Stortinget fra Miljøverndepartementet, 26. april 2013.

Referanser

Eksterne lenker
 Riksantikvaren – Samiske kulturminner
 Sametinget – Kulturminner
 Miljølære – Samiske kulturminner og landskap
Kategori:Samer i Norge
Kategori:Samiske kulturminner
Kategori:Norske kulturminner